

***sissel nordhagen***

*2024-11-02 12:10:27*

------------------------------------------

vv

Vedtekter for Kongsgaard Rotary Klubb

#  Vedtatt på årsmøtet 18 november 2024

# Artikkel 1 – Navn

Klubbens navn er Kongsgaard Rotary Klubb, medlem av Rotary International. Rotary distrikt: 2290

Registrert i Enhetsregisteret med org. nr. 996 107 795. Klubben ble chartret 15.03.1961

Klubbnummer: 12763 Charterklubb Kristiansand RK

**Artikkel 2 – Hensikt**

* Fremme målsettingen til Rotary
* gjennomføre vellykkede serviceprosjekter basert på de fem tjenesteområdene som utgjør følgende: det filosofiske og praktiske rammeverk for denne Rotaryklubbens arbeid. De er *Klubbtjeneste, Yrkestjeneste, Samfunnstjeneste, Internasjonal tjeneste og Ungdomstjeneste.* Klubben prioriterer innen disse tjenesteområdene.
* Bidra til å fremme Rotary ved å styrke medlemsarbeidet
* Støtte The Rotary Foundation
* Utvikle ledere utover klubbnivå

**Artikkel 3 – Målsetting og tjenesteområder**

Rotarys mål er å oppmuntre og fremme tjenesteidealet som grunnlag for verdig virksomhet, og spesielt oppmuntre og fremme:

1. Utvikling av personlige bekjentskaper som en mulighet for service
2. Høye etiske standarder i virksomhet og yrke, erkjenne verdien av all nyttig virksomhet, og det verdifulle i at hver rotarianers yrke er en mulighet til å tjene samfunnet
3. Bruken av idealet om service i hver rotarianer personlige-, virksomhet- og samfunnsliv
4. Fremme internasjonal forståelse, goodwill og fred gjennom et verdensomspennende fellesskap av personer fra ulike yrker og virksomheter forent i tjenesteidealet

**Artikkel 4 – Organisasjonsform**

Klubben er en frittstående juridisk person med medlemmer, og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre forpliktelser. Klubben er medlem i Rotary International (RI).

# Artikkel 5 – Definisjoner

Styre: Styret i Kongsgaard Rotary Klubb. Styremedlem: Et medlem i klubbens styre.

Medlem: Et medlem, unntatt æresmedlem, av Kongsgaard Rotary Klubb.

Beslutningsdyktighet: Minimum antall deltagere som må være til stede for at et vedtak skal være gyldig: En tredjedel av klubbens medlemmer for klubb-beslutninger og et flertall av styrets medlemmer for klubbens styrebeslutninger. Ved stemmelikhet har presidenten dobbeltstemme

RI: Rotary International.

Rotaryår: 12-månedersperiode fra 1. juli til 30.juni

# Artikkel 6 – Område

Klubbens område er Kristiansand og omkringliggende kommuner.

Personer utenfor området kan tas opp som medlemmer dersom styret finner det

hensiktsmessig og det ikke er i konflikt med Rotary’s lover.

# Artikkel 7 – Styret

Klubbens styrende organ skal være styret. Det består av minst seks medlemmer: President, Siste president, Innkommende president, Sekretær, Kasserer og 1 styremedlem (fortrinnsvis leder av programkomitéen). Alle skal være medlemmer av klubben.

President sammen med to andre styremedlemmer signerer for klubben.

# Artikkel 8 – Valg av klubbens styre og andre tillitsvalgte

**Pkt. 1 – Valgkomité (nominasjonskomité)**

Valgkomitéen består av innkommende president, president og siste president. Innkommende president skal være komitéens

# Pkt. 2 – Valg

**Pkt. 2.1 – Valg av ny innkommende president, øvrig nytt styre og andre tillitsvalgte.**

På et ordinært møte en måned før årsmøtet for valg av styre og andre tillitsvalgte, skal styret legge frem forslag fra valgkomité til ny innkommende president (som i perioden fra valget og frem til 1.juli året etter bærer tittelen *nominert president)*, sekretær, kasserer, leder for programkomitéen og revisor.

Revisor inngår ikke i styret.

Det tas hensyn til spredning i alder, kjønn og ansiennitet. Alle kandidatene skal forespørres.

Alle medlemmer har anledning til skriftlig å innlevere forslag til nye kandidater frem til årsmøtet settes. Forslag innleveres til valgkomitéens leder.

På årsmøtet presenterer valgkomitéens leder forslag til tillitsvervene samt eventuelt andre innkomne forslag. Valgene foretas enkeltvis. Ved flere forslag til samme verv foretas skriftlig avstemning hvor den med flest stemmer velges.

Ved stemmelikhet foretas loddtrekning. Dersom det kun er én kandidat, kan denne velges ved akklamasjon.

# Pkt. 2.2 – Funksjonstid for det valgte styret

Funksjonstiden for det valgte styret og øvrige tillitsverv er neste Rotary-år, som begynner 1.juli etter årsmøtet.

Den som velges som innkommende president overtar vervet som president 18 måneder deretter. Vedkommende sitter som *president nominee* etter valget og skifter tittel til *innkommende president* 1. juli året før vedkommende tiltrer som *president*. *President nominee* bør delta på styremøter.

# Pkt. 2.3 – Varig forfall eller lignende

Hvis et styreverv eller annet verv blir ledig, eller det skjer varig forfall (mer enn tre måneder), skal styret utpeke ny tillitsvalgt for den aktuelle perioden.

# Artikkel 9 – Styremedlemmenes oppgaver

**Pkt. 1 – Presidenten**

Presidenten leder møtene i klubben og i styret og har ellers, sammen med styret, lederansvaret for klubbens virksomhet. Presidenten utfører de oppgaver som vanligvis hører inn under dette vervet.

# Pkt. 2 – Avgått og innkommende president

Avgåtte president fungerer som styremedlem i klubbstyret.

Innkommende presidents oppgaver er deltagelse i styret. Han/hun skal lede møter i klubben og i styret når presidenten er fraværende, og bistå presidenten med å lede klubben.

Ellers skal innkommende president utføre de oppgavene som hører inn under dette vervet.

# Pkt. 3 – Sekretæren

# Sekretæren fører medlemsfortegnelse og liste over fremmøte

* Sende innkallelser til styremøter
* Skriver og oppbevarer referater fra styremøter,
* Registrerer i Medlemsnett endringer løpende, av medlemskap for nye medlemmer og medlemmer som slutter i klubben
* Melde til Brønnøysundregisteret endringer i klubbens ledelse og eventuelle vedtektsendringer innen 45 dager
* Har ansvar for organisering av arkivfunksjonen
* Utføre de plikter som vanligvis hører innunder sekretærvervet og bistå presidenten og styret med sekretæriatstjenester forøvrig
* Delta på distriktsamling i forbindelse med PETS
* Registrerer klubben i Frivillighetsregisteret

# Pkt. 4 – Kasserer

Kassererens oppgaver er å ta vare på alle midler, bistå ved utarbeiding av budsjett, føre regnskap samt utføre andre plikter som hører innunder kassererfunksjonen, herunder utarbeide regnskapene som skal legges fram for revisor. Kasserer bistår med utarbeiding av budsjett.

Når vedkommende slutter som kasserer skal hun/han overlevere til sin etterfølger, eller til presidenten, alle midler, regnskaper og annen klubbeiendom som måtte være i hans/hennes besittelse.

Deltar på distriktsamling i forbindelse med President-Elect Training Seminar (PETS)

# Pkt. 5 – Revisor

Revisors oppgave er å se etter at årsregnskapene er utarbeidet og fastsatt i samsvar med lov og forskrifter, og at klubben har ordnet formuesforvaltningen på en betryggende måte med forsvarlig kontroll

# Pkt. 6 – Komitéledere

Komitélederne kan være styremedlemmer og leder de respektive komitéer i henhold til de oppgaver som ligger under de forskjellige komitéene.

# Artikkel 10 – Møter

**Pkt. 1 – Årsmøte**

Årsmøtet holdes senest innen 1. mandag i desember. Årsmøtet skal behandle følgende saker:

* Godkjenning av møteinnkalling og saksliste.
* Valg av møteleder.
* Valg av møtereferent.
* Valg av to personer til å underskrive årsmøteprotokollen.
* Styrets beretning for siste år.
* Regnskap bestående av resultatregnskap og balanse pr. 30.06.
* Valg av ny innkommende president for neste rotaryår.
* Valg av resterende styre for neste år.
* Fastsettelse av kontingent og budsjett for neste år.
* Forslag til vedtektsendringer.
* Andre saker og forslag som styret mener årsmøtet skal behandle.
* Andre innkomne saker som er behandlet og godkjent av styret.

Årsmøtet er beslutningsdyktig når *minst 1/3* av medlemmene er til stede. Det stemmes normalt ved stemmetegn over de saker som skal behandles, med unntak av valg, jfr. Artikkel 6.

Vedtektsendringer krever 2/3 flertall av de fremmøtte. Presidenten skal sørge for at:

* det meddeles medlemmene at saker som ønskes innmeldt til årsmøtet, må

være styret i hende senest tre uker før årsmøtet.

* møteinnkalling, saksliste og saksdokumenter blir sendt til medlemmene pr e-post senest 8 dager før årsmøtet.
* sekretær fører protokoll fra årsmøtet. Protokollen undertegnes av to medlemmer oppnevnt av årsmøtet.

# Pkt. 2 – Ordinære ukentlige møter

Ordinære møter skal normalt avholdes mandager kl. 18.00. Eventuell varig endring av ukedag og tidspunkt kan godkjennes av klubbens medlemmer på et ordinært medlemsmøte etter styrebehandling.

Det gjennomføres ikke møter når klubbmøtet faller på helligdager, offentlige fridager, sankthansaften, mandag før skjærtorsdag eller i romjulen. Under forutsetning av at det avholdes minimum 2 møter hver måned, kan styret avgjøre om en eller flere mandager skal være møtefrie.

Varsel om endringer eller kansellering av ordinære klubbmøter skal gis til alle klubbens medlemmer og bli informert om på klubbens hjemmeside.

Alle medlemmer, med unntak av æresmedlemmer eller medlemmer som er fritatt for møteplikt, skal registreres som tilstedeværende eller fraværende ved det ordinære klubbmøtet. Klubben har ikke noe krav om minimum fremmøte, men forventer at medlemmene møter så ofte det er mulig.

# Pkt. 3 – Styremøter

Det bør avholdes minimum ett styremøte i kvartalet.

Årsplan for styremøter blir presentert i forbindelse med presidentskiftet. Presidenten skal innkalle til ekstraordinære styremøter når dette anses nødvendig eller etter anmodning fra minst 3 styremedlemmer, eller 1/3 av klubbens medlemmer.

Styret er beslutningsdyktig når et flertall av styrets medlemmer er til stede, enten fysisk eller pr telefon/videokonferanse. Ved stemmelikhet er møteleders stemme avgjørende.

# Pkt. 4 – Ekstraordinært årsmøte

Det kan innkalles til ekstraordinært årsmøte når styret finner det nødvendig, eller når minst 3 styremedlemmer eller 1/3 av klubbens medlemmer krever dette avholdt.

# Artikkel 11 – Kontingent

Medlemskontingenten fastsettes på årsmøtet. Kontingenten inkluderer avgift til Rotary International og Distrikt 2290 og betales forskuddsvis halvårlig.

I tillegg abonnement på Rotary Norden

Alle medlemmer, unntatt honorære (æresmedlemmer), skal betale kontingent. Også medlemmer som er innvilget permisjon skal betale kontingent.

Nytt medlem betaler ikke kontingent for det halvår han/hun blir innvalgt.

# Artikkel 12 – Avstemmingsregler

Avstemminger i klubben skal foregå ved håndsopprekking, unntatt ved valg av styre og tillitsvalgte, som kan skje skriftlig dersom noen forlanger det. Styret kan bestemme at en konkret beslutning avgjøres ved skriftlig stemmegivning.

**Artikkel 13 – Komitéer**

Klubb komitéenes oppgaver er å arbeide for og med klubbens aktiviteter innen tjenesteområdene. Innkommende president, president og sist avgåtte president bør samarbeide for å sikre kontinuitet i ledelse og planlegging av fremtidig ledelse. Når det er praktisk mulig, bør komitémedlemmer sitte i samme komité i tre år for å sikre kontinuitet. Innkommende president er ansvarlig for å oppnevne komitémedlemmer til ledige verv og holde planleggingsmøter før starten av sitt presidentår. Det anbefales at komitélederne har tidligere erfaring som medlem av den aktuelle komité.

Kongsgaard Rotaryklubb har de komiteene som er viktig for å ivareta Rotarys mål.

* Program som innbefatter foredragsholdere, utflukter og møter med andre klubber
* Arrangementer, velferd og kameratskap ivaretas
* Ha fokus på aktuelle og bærekraftige prosjekter, både i nærmiljøet og i verden hvor det kan søkes støtte via District- og Global Grant
* Planlegge og iverksette tiltak for å støtte Rotaryfondet (TRF)
* Tiltrekke seg ungdommer til å delta i lederskapsprogrammet Rotary Youth Leadership Award (RYLA)
* Jobbe med å få til ungdomsutveksling, gjerne med andre klubber
* Søkelys på å tiltrekke seg nye medlemmer, ivareta klubbens hjemmeside og markedsføre klubben på en seriøs måte

Hver komitè har en leder som er ansvarlig for følgende:

* Komiteens regelmessige møter og aktiviteter
* Fører tilsyn og koordinerer sitt arbeid
* Rapporterer til styret om alle komiteaktivitetene

Uten fullmakt fra styret skal ingen komité sette i gang arbeid før rapport er avgitt til og godkjent av styret.

# Artikkel 14 – Permisjon og fravær

Ved søknad til styret (e-post), med anførsel av gode og gyldige grunner, kan permisjon innvilges, slik at et medlem fritas fra å være til stede ved møter i klubben for et nærmere bestemt tidsrom.

Medlemmer som klassifiseres innenfor 85-års-regelen innvilges automatisk permisjon ved skriftlig søknad.

Det skal betales kontingent også i permisjonstiden.

# Artikkel 15 – Økonomi Pkt. 1

Klubben skal ha oversiktlig, stabil, trygg og velordnet økonomi. Klubben skal ikke

ha lånegjeld.

# Pkt. 2

Klubbens regnskapsår går fra 1. juli til 30. juni. Årsregnskapet behandles på årsmøtet.

# Pkt. 3

Ved begynnelsen av hvert regnskapsår skal styret utarbeide et budsjett over antatte inntekter og utgifter for året. Budsjettforslaget skal også gi informasjon om forpliktelser som vil ha konsekvenser utover det året forslaget er satt opp for.

# Pkt. 4

Kassereren skal sette alle klubbens midler inn i en bank som styret velger. Klubbens midler skal deles i to atskilte deler: klubbdrift og serviceprosjekter.

# Pkt. 5

President og kasserer i fellesskap forplikter klubben. Styret gir kasserer fullmakt til å disponere bankkonti. Alle regninger skal betales av kasserer eller annen bemyndiget tillitsvalgt. President attesterer regninger. Regninger over kr 10.000 attesteres av president og innkommende president i fellesskap før utbetaling.

# Pkt. 6

Ved regnskapsperiodens slutt skal alle økonomiske transaksjoner gjennomgås av revisor.

# Pkt. 7

Kasserer krever inn medlemskontingent forskuddsvis 1 gang pr. halvår.

Medlem som ikke har betalt skyldig kontingent innen 14 dager etter forfall, blir å tilstilles krav om utestående betaling pr e-post eller pr brev innen 30 dager.

Betales ikke kontingenten innen fristens utløp, anses vedkommende som uttrådt av klubben og må i tilfelle på ny innmeldes.

Sådan innmelding kan dog ikke finne sted før all skyldig kontingent er betalt. Skyldig kontigent bortfaller ikke.

# Artikkel 16 – Arkiv

Styret skal sørge for at klubbens ulike arkiv er organisert på en hensiktsmessig og sikker måte i forhold til gjenfinning, bruk og oppbevaring.

# Artikkel 17 – Regler for opptak av nye medlemmer Pkt. 1

Alle klubbmedlemmer kan fremme forslag om nye medlemmer i klubben. Forslag sendes klubbens styre v/sekretæren. Forslaget behandles konfidensielt, med mindre annet er bestemt i henhold til disse reglene.

Et Rotarymedlem eller tidligere medlem av en annen Rotaryklubb, kan av vedkommende tidligere klubb foreslås som medlem av Kongsgaard Rotaryklubb.

# Pkt. 2

Styret skal forvisse seg om at foreslåtte medlemmer oppfyller krav til klassifikasjon og medlemskap som vedtektene krever. Klubbens medlemmer skal ha en god karakter og et godt forretnings- og yrkesmessig omdømme**.**

# Pkt. 3

Styret skal senest innen 30 dager fra forslaget ble fremsatt - godta eller avvise forslaget og skal deretter underrette forslagsstilleren om sin beslutning gjennom leder av medlemskapskomitéen.

# Pkt. 4

Dersom forslaget godtas av styret, skal forslaget offentliggjøres i klubben. Innvendinger fra klubbens medlemmer skal være skriftlig og sendes styret innen syv dager etter offentliggjørelsen. Hvis noen har innlevert slik skriftlig innvending til styret, skal styret avgjøre saken på sitt neste møte.

Hvis ingen begrunnet skriftlig innvending er mottatt og styrets beslutning er positiv, skal det foreslåtte medlem inviteres til å møte i klubben og informeres om Rotarys formål og om de rettigheter og plikter som medlemskap i klubben medfører.

Kandidaten blir ikke forespurt før styrebehandlingen etter dette punkt er avsluttet.

# Pkt. 5

Nytt medlem får en fadder. Vanligvis vil det være forslagsstiller, men det kan også være et annet medlem. Fadderens plikter er å følge opp nye medlemmer med hensyn til hva Rotary står for, og å påse at medlemmet blir inkludert i klubben og på møtene, og eventuelt ved senere behov.

# Pkt. 6

Når et nytt medlem er tatt opp i klubben, skal presidenten sørge for at medlemmet blir introdusert i klubben, får utstedt medlemskort og får opplysningsmateriell for nye Rotarymedlemmer. Videre skal sekretæren

 rapportere i Medlemsnett opplysninger om det nye medlemmet. Presidenten skal innplassere vedkommende i en komité og oppnevne en fadder.

# Pkt. 7

Klubben kan velge æresmedlemmer foreslått av styret. Det er ikke mulig samtidig å være æresmedlem og aktivt medlem i Kongsgaard Rotary klubb.

# Artikkel 18 – Beslutninger

Ingen resolusjon og intet forslag som vil forplikte klubben i forbindelse med en hvilken som helst sak, skal behandles i klubben før dette har vært behandlet av styret. Hvis slike resolusjoner eller forslag fremsettes på et klubbmøte, skal de oversendes styret for behandling.

# Artikkel 19 – Forretningsorden for møtene

* + Møtet åpnes
	+ Introduksjon av gjester
	+ Merkedager
	+ 3~~-~~minutter
	+ Korrespondanse, meddelelse og Rotary-informasjon
	+ Foredrag eller annen form for program
	+ Eventuelle komitérapporter
	+ Pågående og nye saker
	+ Møtet heves

# Artikkel 20 – Oppløsning av klubben

# Oppløsning av klubben kan behandles på Årsmøtet eller i et ekstraordinært årsmøte.

# Oppløsning krever 2/3 dels flertall.

* Blir oppløsning vedtatt med minst 2/3 dels flertall, innkalles til et ekstraordinært Årsmøte 3 måneder senere. For at oppløsning skal skje må vedtaket her gjentas med 2/3 dels flertall.
* Det skal velges et avviklingsstyre som skal sørge for avviklingen. Det ordinære styret kan velges til avviklingsstyre, og får stilling som avviklingsstyre om intet valg foretas.
* Sammenslåing med andre Rotaryklubber eller deling av klubben anses ikke som oppløsning. Vedtak om sammenslåing/deling og nødvendige vedtektsendringer i denne forbindelse treffes i samsvar med bestemmelsene om vedtektsendring i § 14. Styret skal i den forbindelse utarbeide en plan for sammenslåingen/delingen som Årsmøtet skal stemme over. Ved sammenslåing eller deling skal det innhentes samtykke fra foreningens kreditorer.
* Foreningens formue skal etter oppløsning og gjeldsavleggelse tilfalle det formål foreningen arbeider for å fremme, ved at nettoformuen blir gitt til Rotary Foundation eller annen Rotary aktivitet slik Årsmøtet bestemmer.
* Ingen medlmmer har krav på foreningens midler eller andel av disse.
* Bestemmelsene i Rotary International (RI) bylaws pkt 3.010 og overholdelse av disse er en forutsetning for klubbens oppløsning.

**Artikkel 21 – Endringer**

Disse vedtekter kan endres med 2/3 dels av de som møter på ordinært eller ekstraordinært årsmøte, forutsatt at underretning om foreslåtte endringer har vært sendt til hvert enkelt medlem med vanlig post eller e-post minst 10 dager før møtet. Disse vedtektene kan bare endres i samsvar med lover og vedtekter for RI.